fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fr fi fi fi fi fi sv fi fi es fi fi fi
Kummiurheilija - Armas Valste Yleisurheiluklubi
Valste-klubin kummiurheilija Topi Raitanen (vas.) ja valmentaja Janne Ukonmaanaho tyylikkäissä Valsteen t-paidoissa.
Estejuoksija Topi Raitanen Valste-klubin kummiurheilijaksi!
Uusi halliennätys 1500 metrillä kertoo onnistuneesta harjoitusleiristä
Topi Raitanen osallistui lauantaina 3.2. Helsyn kisoissa Liikuntamyllyssä 1500 metrin juoksuun. Takana oli neljän viikon onnistunut leiri Etelä-Afrikassa, sillä heti ensimmäisessä hallikisassa syntyi uusi ennätys, 3.49,66.
Entinen ennätys koheni, vaikka hengitys ei kulkenut parhaalla mahdollisella tavalla. – Topilla on ollut hallikisoissa ennenkin hengitysongelmia, kertoi valmentaja Janne Ukonmaanaho. – Onneksi ulkona juostessa vastaava ongelmaa ei ole, hän lisäsi.
”Armas Valste Yleisurheiluklubi saa hienon kummiurheilijan”
Näin totesi Valste-klubin hallituksen jäsen Raimo Rissanen ennen sopimuksen allekirjoitusta. Hän ehti lyhyesti keskustella Topin kanssa heti ennätysjuoksun jälkeen. Kummiurheilijasopimus on vuoden mittainen ja Valste-klubi tukee urheilijaa 1200 euron stiopendillä. Vastikään Topi Raitanen sai myös 6000 euron urheilija-apurahan, joten valmistautuminen kesän kisoihin saa ansaittua tukea.
Jäämme innokkaina odottamaan hallikauden jatkoa ja tulevan kesän estekisoja. Onhan se ihan eri asia, kun oma ”kummipoika” on kisaamassa.
Katsot videot Topin ennätysjuoksusta, alkukierroksilta ja kahdelta viimeiseltä kierrokselta.
Video viimeiselle kierrokselle lähdöstä >
Video ennätysjuoksun maaliintulosta >
Armas Valste Yleisurheiluklubi palkitsi Oskari Mörön jo viime kesänä Ruotsi-Suomi -maaottelun parhaana suomalaisurheilijana sekä kiertopalkinnolla että stipendillä.
Oskari Mörö on Valste-klubin kummiurheilija vuonna 2017!
Valste-klubin hallitus päätti kokouksessaan 4.10.2016, että Oskari Mörö on yhdistyksen kummiurheilija myös vuonna 2017. Valintaan vaikuttivat Oskarin vahvat esitykset 400 metrin aitajuoksun kansainvälisellä tasolla ja esimerkillisyys urheilijana.
Oskari Mörön kuulumisia voit seurata etusivulla olevan Facebook-linkin kautta.
Aitajuoksija Oskari Mörö valittiin klubin kummiurheilijaksi vuosille 2015-2016. 1000 euron vuosittaisen panoksen lisäksi klubi tarjoaa verkostonsa koko tuen Oskarin käyttöön. Klubin jäsenet tulevat varmasti myös seuraamaan hänen harjoitteluaan ja kilpailemistaan entistä aktiivisemmin. Tulemme myös tiedottamaan kummiurheilijan asioista jäsenistöllemme. Jo viime kesänä Oskari Mörö palkittiin Suomi-Ruotsi -ottelun yhteydessä yleisen sarjan parhaana suomalaisurheilijana Armas Valste -kiertopalkinnolla ja stipendillä. Pyysimme Oskaria vastaamaan muutamaan kysymykseen.
Vuosikymmeniä yleisurheilun ytimessä olleet Armas Valste Yleisurheiluklubin jäsenet ovat valinneet sinut kummiurheilijakseen. Mitä ajatuksia "vanhojen mestareiden" taloudellinen ja henkinen kannustus sinussa Oskari herättää?
– On suuri kunnia päästä Armas Valste Yleisurheiluklubin kummiurheilijaksi. Tällaiset
valinnat antavat aina lisäpotkua näyttää, että on valinnan arvoinen. On myös hienoa
nähdä, että luottoa löytyy "vanhoilta mestareiltakin".
Menestyksekäs kausi 2014 nosti sinut monien muidenkin tahojen tietoisuuteen. Onko se
tuonut lisäresursseja ja lisämotivaatiota harjoitteluusi? Mitkä asiat ovat nyt aiempaa
– Lisämotivaatiota tuonut ehdottomasti. Kun huomaa, että Euroopan kärki, ja sitä kautta
myös maailman kärki, ei ole enää kauhean kaukana, antaa se aina lisää uskoa omaan
tekemiseen. Myös taloudellinen puoli on luonnollisesti parantunut menestyksen myötä,
mikä on todella tärkeää laadukkaissa olosuhteissa harjoittelemisen ja palautumistoimenpiteiden
kannalta. Tukiverkosto ympärilläni on aiempia vuosia vahvempi.
Huippukauden jälkeen ei liene helppoa saavuttaa vastaavaa tuloskehitystä. Millä
tavoitteilla lähdette kaudelle 2015 ja millaiset taustajoukot sinulla on käytössäsi?
– Ensiarvoisen tärkeää olisi vakiinnuttaa rutiinitaso 49.50-50.00 sekunnin lukemille ja
päästä kansainvälisesti kovatasoisiin kilpailuihin, joissa se olisi mahdollista. Totta kai
jokaiseen kauteen lähden ennätyksiä hakemaan, mikä käytännössä tarkoittaa 48 -
alkuista aikaa. Kuntopiikin löytyminen oikeaan aikaan on hyvin mahdollista.
Toivottavasti ne saadaan rakennettua vuoden 2015 arvokilpailuihin, nuorten U22 EM
Tallinnaan sekä aikuisten MM-Pekingiin. Tallinnasta ehdoton tavoite on mitali ja
Pekingissä realistista on välieräpaikka. Tavoitteet ovat kovia ja kaiken edellytys on, että
pahempia takapakkeja ei harjoittelun suhteen tule vaan päästään suunnitelmallisesti
rakentamaan kuntoa kohti kesää. Taustat ovat tällä hetkellä hyvässä kunnossa.
AVY-Klubin aiempina kummiurheilijoina ovat olleet:
© 2022 Armas Valste Yleisurheiluklubi